CELEX: 32016D0529
Language: lv
Date: 2016-03-31 00:00:00
Title: Komisijas Īstenošanas lēmums (ES) 2016/529 (2016. gada 31. marts), ar ko nosaka Savienības finansiālo ieguldījumu to izdevumu segšanai, kuri Vācijai radušies 2007. gadā, finansējot ārkārtas pasākumus infekciozā katarālā drudža apkarošanai (izziņots ar dokumenta numuru C(2016) 1758)

5.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 88/30
            
         KOMISIJAS ĪSTENOŠANAS LĒMUMS (ES) 2016/529
   (2016. gada 31. marts),
   ar ko nosaka Savienības finansiālo ieguldījumu to izdevumu segšanai, kuri Vācijai radušies 2007. gadā, finansējot ārkārtas pasākumus infekciozā katarālā drudža apkarošanai
   
      
         (izziņots ar dokumenta numuru C(2016) 1758)
      
   
   (Autentisks ir tikai teksts vācu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 4. punktu,
   tā kā:
   
               (1)
            
            
               Ar Komisijas Regulu (EK) Nr. 349/2005 (2) ir paredzēti Savienības finansiālā ieguldījuma izmaksas noteikumi attiecībā uz ārkārtas pasākumiem un kampaņu, kurus īsteno, lai atbilstoši Padomes Lēmumam 90/424/EEK (3) izskaustu konkrētas dzīvnieku slimības. Minētās regulas 7. pantā norādīti dokumenti, kuri jāiesniedz dalībvalstij, kas pieprasa Savienības finansiālo ieguldījumu, kā arī noteikts šo dokumentu iesniegšanas termiņš.
            
         
               (2)
            
            
               Ar Komisijas Lēmumu 2008/444/EK (4) noteikts Savienības finansiālais ieguldījums, kas piešķirams Vācijai, lai atbilstīgi Padomes Lēmumam 2009/470/EK (5) segtu izmaksas, kuras minētajai dalībvalstij radušās, 2007. gadā veicot pasākumus infekciozā katarālā drudža apkarošanai. Attiecīgi pirmo maksājumu Vācijai EUR 950 000,00 apmērā izmaksāja kā daļu no Savienības finansiālā ieguldījuma.
            
         
               (3)
            
            
               Otrais maksājums EUR 1 950 000,00 apmērā kā daļa no Savienības finansiālā ieguldījuma tika izmaksāts saskaņā ar Komisijas Īstenošanas lēmumu 2011/800/ES (6), bet trešais maksājums EUR 1 000 000,00 apmērā – saskaņā ar Komisijas Īstenošanas lēmumu 2014/131/ES (7).
            
         
               (4)
            
            
               Ar Lēmumu 2008/444/EK ir izpildītas prasības, kas noteiktas Eiropas Parlamenta un Padomes Regulā (ES, Euratom) Nr. 966/2012 (8) un jo īpaši tās 84. pantā.
            
         
               (5)
            
            
               Vācija 2008. gada 6. jūnijā iesniedza Komisijai oficiālu atmaksāšanas pieprasījumu kopā ar finanšu pārskatu, apliecinājuma dokumentiem un epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai pieprasītā summa ir EUR 4 201 179,00. Tomēr pēc pārbaudēm un kontrolēm, kuras kompetentā revīzijas dienesta pārvaldībā veica revīzijā uz vietas, summa EUR 239 629,65 apmērā tika atzīta par neatbilstīgu atmaksāšanai saskaņā ar Regulas (EK) Nr. 349/2005 5. pantu.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Savienības finansiālā ieguldījuma summa tādu izdevumu segšanai, kuri Vācijai radušies 2007. gadā, finansējot ārkārtas pasākumus infekciozā katarālā drudža apkarošanai, ar šo lēmumu ir noteikta EUR 3 961 549,35 apmērā.
   2.   Savienības finansiālā ieguldījuma atlikums, kas vēl jāizmaksā Vācijai, ar šo lēmumu ir noteikts EUR 61 549,35 apmērā.
   2. pants
   Šis lēmums ir adresēts Vācijas Federatīvajai Republikai.
   
      Briselē, 2016. gada 31. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      (2)  Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (OV L 55, 1.3.2005., 12. lpp.).
   
      (3)  Padomes 1990. gada 26. jūnija Lēmums 90/424/EEK par izdevumiem veterinārijas jomā (OV L 224, 18.8.1990., 19. lpp.).
   
      (4)  Komisijas 2008. gada 5. jūnija Lēmums 2008/444/EK par Kopienas finansiālo atbalstu infekciozā katarālā drudža apkarošanas ārkārtas pasākumiem Vācijā 2007. gadā (OV L 156, 14.6.2008., 18. lpp.).
   
      (5)  Padomes 2009. gada 25. maija Lēmums 2009/470/EK par izdevumiem veterinārijas jomā (OV L 155, 18.6.2009., 30. lpp.).
   
      (6)  Komisijas 2011. gada 30. novembra Īstenošanas lēmums 2011/800/ES par Savienības finansiālo atbalstu ārkārtas pasākumiem infekciozā katarālā drudža apkarošanai Vācijā 2007. gadā (OV L 320, 3.12.2011., 49. lpp.).
   
      (7)  Komisijas 2014. gada 10. marta Īstenošanas lēmums 2014/131/ES par Savienības finansiālo atbalstu ārkārtas pasākumiem infekciozā katarālā drudža apkarošanai Vācijā 2007. gadā (OV L 71, 12.3.2014., 18. lpp.).
   
      (8)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).